Vēžaunīca
Vēžaunīca ir Aronas labā pieteka Madonas novadā. Sākot no savas Kalsnavas ezera iztekas upe tek tuvu Kalsnavas un Mārcienas pagastu robežai, bet no Pļaviņu—Gulbenes dzelzceļa līdz ietekai Aronā šo pagastu robeža iet pa upi. Ģeogrāfiski tek pa Aronas paugurlīdzenumu. Nozīmīgu pieteku un apdzīvotu vietu krastos nav. Upi augštecē šķērso dzelzceļa līnija Pļaviņas—Gulbene un pašvaldības ceļš Veckalsnava — Dadzīši.